Azizbek Ikromov. Azizbek Isroilovich Ikromov () — oʻzbek davlat arbobi, general-mayor. 2023-yildan Fargʻona viloyati ichki ishlar boshqarmasi boshligʻi. 2019-yildan 2023-yilgacha Oʻzbekiston Respublikasi Ichki ishlar vazirining oʻrinbosari. Biografiyasi. 1978-yil 10-iyunda Toshkent shahrida tugʻilgan. 1996—2000-yillarda Oʻzbekiston Respublikasi Ichki ishlar vazirligi Yongʻin xavfsizligi oliy texnik maktabi tinglovchisi. 2000—2017-yillarda Oʻzbekiston Respublikasi Ichki ishlar vazirligi Yongʻin xavfsizligi bosh boshqarmasida bosh mutaxassislikdan bosh boshqarma boshligʻining oʻrinbosarigacha boʻlgan lavozimlarda ishladi. 2017-yil apreldan oktyabrgacha Oʻzbekiston Respublikasi Ichki ishlar vazirligi Huquqbuzarliklar profilaktikasi bosh boshqarmasi boshligʻi. 2017—2019-yillarda Oʻzbekiston Respublikasi Mudofaa vazirining tarbiyaviy ishlar boʻyicha oʻrinbosari. 2019—2021-yillarda Oʻzbekiston Respublikasi Ichki ishlar vazirining oʻrinbosari — jamoat xavfsizligi departamenti boshligʻi. 2020—2021-yillarda Oʻzbekiston Respublikasi Mahalla va oilani qoʻllab-quvvatlash vazirining oʻrinbosari. 2021-yildan 2023-yilgacha — Oʻzbekiston Respublikasi Ichki ishlar vazirining oʻrinbosari — kadrlar departamenti boshligʻi. 2020-yil 26-noyabrdan 2023-yil 27-iyulgacha — Oʻzbekiston futbol assotsiatsiyasi vitse-prezidenti. 2023-yil 27-iyuldan Fargʻona viloyati ichki ishlar boshqarmasi boshligʻi.